Source: https://www.zakonypreludi.sk/print/zz/2002-509/znenie-20020901.htm
Timestamp: 2020-04-04 15:35:03+00:00
Document Index: 567056

Matched Legal Cases: ['§ 68', '§ 2', '§ 10', '§ 12', '§ 26', '§ 26', '§ 26', '§ 26', '§ 26', '§ 26', '§ 26', '§ 27', '§ 27', '§ 29', '§ 30', '§ 34', '§ 27', '§ 40', '§ 41', '§ 43', '§ 47', '§ 26', '§ 62']

509/2002 Z. z. Vyhláška Ministerstva životného prostredia Slovenskej republiky, ktorou sa mení a dopĺňa vyhláška Mi... | Znenie 01.09.2002
Vyhláška č. 509/2002 Z. z.Vyhláška Ministerstva životného prostredia Slovenskej republiky, ktorou sa mení a dopĺňa vyhláška Ministerstva životného prostredia Slovenskej republiky č. 283/2001 Z. z. o vykonaní niektorých ustanovení zákona o odpadoch
https://www.zakonypreludi.sk/zz/2002-509
Čiastka 198/2002
Platnosť od 31.08.2002 do14.10.2013
Účinnosť od 01.09.2002 do14.10.2013
z 24. júna 2002,
ktorou sa mení a dopĺňa vyhláška Ministerstva životného prostredia Slovenskej republiky č. 283/2001 Z. z. o vykonaní niektorých ustanovení zákona o odpadoch
Ministerstvo životného prostredia Slovenskej republiky podľa § 68 ods. 3 písm. a), f) a n) zákona č. 223/2001 Z. z. o odpadoch a o zmene a doplnení niektorých zákonov ustanovuje:
Vyhláška Ministerstva životného prostredia Slovenskej republiky č. 283/2001 Z. z. o vykonaní niektorých ustanovení zákona o odpadoch sa mení a dopĺňa takto:
1. V § 2 sa odsek 2 dopĺňa písmenom f), ktoré znie:
„f) vyhodnotenie predchádzajúceho programu.".
2. V § 10 ods. 4 sa na konci bodka nahrádza bodkočiarkou a pripájajú sa tieto slová: „to sa nevzťahuje na pôvodcov odpadov.".
3. V § 12 ods. 4 druhá veta znie:
„Kópiu hlásenia zasiela odosielateľ odpadu príslušným úradom do desiatich dní po začatí prepravy nebezpečného odpadu a príjemca nebezpečného odpadu zasiela kópiu hlásenia do desiatich dní po prevzatí odpadu príslušným úradom a odosielateľovi nebezpečného odpadu.".
4. V § 26 ods. 2 sa slovo „priepustnosti" nahrádza slovami „s koeficientom filtrácie".
5. V § 26 ods. 2 sa v písmenách a) až c) za prvé nerovnice vkladajú jednotky „m.s-1".
6. V § 26 ods. 3 sa slovo „priepustnosťou" nahrádza slovami „koeficientom filtrácie".
7. V § 26 ods. 3 sa v druhej vete za nerovnice vkladajú jednotky „m.s-1".
8. V § 26 ods. 3 v tretej vete sa slovo „Tesnenie" nahrádza slovami „Geologická bariéra alebo umelo doplnená geologická bariéra".
9. V § 26 ods. 5 sa slová „hydraulická priepustnosť" nahrádzajú slovami „koeficient filtrácie".
10. V § 26 ods. 6 sa v poslednej vete vypúšťa slovo „prídavnú".
11. V § 27 ods. 2 sa za druhú vetu vkladá nová tretia veta, ktorá znie:
„Drenážna vrstva na svahoch sa môže nahradiť umelou drenážnou vrstvou, ktorá má rovnaké hydraulické vlastnosti ako štrk frakcie 16/32 mm s hrúbkou 0,5 m.".
12. V § 27 ods. 7 sa na konci prvej vety bodka nahrádza čiarkou a pripájajú sa tieto slová: „ak sa na skládke odpadov tento plyn vytvára v technicky spracovateľnom množstve.".
13. V § 29 ods. 3 písm. d) sa čiarka na konci textu nahrádza bodkočiarkou a pripájajú sa tieto slová: „vzorky sa uchovávajú najmenej jeden mesiac.".
14. V § 30 sa odsek 9 dopĺňa písmenom n), ktoré znie:
„n) umiestnení nebezpečných odpadov na skládke odpadov podľa topografickej siete v prevádzkovom poriadku skládky odpadov.".
15. V § 34 ods. 1 písm. d) sa na konci pripájajú tieto slová: „alebo jej náhradu podľa § 27 ods. 2; to sa nevzťahuje na skládky na inertný odpad,".
16. § 40 sa dopĺňa písmenom j), ktoré znie:
„j) preukázanie poistenia skládky odpadov proti nepredvídaným udalostiam, ak je také poistenie uzavreté.".
17. V § 41 sa odsek 1 dopĺňa písmenom h), ktoré znie:
„h) určenie miesta nakladania s odpadmi.".
18. V § 43 ods. 2 písmene b) sa slová „havarijný plán" nahrádzajú slovami „opatrenia pre prípad havárie".
19. Doterajší text § 47 sa označuje ako odsek 1 a dopĺňa sa odsekom 2, ktorý znie:
„(2) Povinnosť doplniť geologickú bariéru fóliou z vysokohustotného polyetylénu podľa § 26 ods. 3 tretej vety sa od 1. januára 2009 vzťahuje na skládky odpadov schválené pred 1. septembrom 2002.".
20. V prílohe č. 1 sa za bod 2.4 vkladá bod 2.5, ktorý znie:
„2.5 Vyhodnotenie predchádzajúceho programu.".
21. V prílohe č. 2 sa za bod 2.2 vkladá bod 2.3, ktorý znie:
„2.3 Vyhodnotenie predchádzajúceho programu.".
22. Textová časť prílohy č. 3 „Tlačivo Evidenčný list odpadu" sa nahrádza novým textom, ktorý znie:
„Tlačivo EVIDENČNÝ LIST ODPADU
Do Evidenčného listu odpadu sa vznik odpadu a nakladanie s ním zapisujú priebežne tak, ako vzniknú, ak ide o jednorazový vznik odpadu. Ak odpad vzniká alebo sa s ním nakladá (v zariadení na zhodnocovanie, zneškodňovanie, zber alebo výkup odpadov) kontinuálne za určité časové obdobie (napr. za zmenu, za týždeň), jeho množstvo súhrnne zapisuje podľa možnosti zodpovedná osoba, vedúca evidenciu odpadov, minimálne však raz za týždeň. Evidenčný list odpadu sa vypĺňa osobitne pre každý Y-kód aj v prípade rovnakého čísla druhu odpadu podľa Katalógu odpadov.
Množstvo odpadu - v stĺpci vznik/príjem možno u pôvodcu uviesť odhadnuté množstvo vzniknutého odpadu a spresniť ho až po odvážení v sklade alebo v inej firme (príjemca odpadu) až po jeho zistení; v stĺpci nakladanie sa uvádza presné množstvo odpadu vydaného z prevádzky pôvodcu. U držiteľa odpadu sa uvedie množstvo buď prijatého odpadu, alebo vydaného odpadu.
O Odovzdanie odpadov inému subjektu na ich ďalšiu úpravu alebo zhodnotenie
IČO, obchodné meno nasledujúceho držiteľa odpadu - v stĺpci sa uvedie IČO a obchodné meno firmy, od ktorej sa odpad prijíma alebo ktorej sa odovzdáva. Keď sa vykonáva zber odpadov, u fyzických osôb a právnických osôb sa uvedie ich IČO, obchodné meno a miesto podnikania. Keď sa vykonáva zber farebných kovov alebo iných odpadov, ktoré ustanoví vláda nariadením, v stĺpci Poznámka sa uvedie aj číslo preukazu totožnosti fyzickej osoby.
Zodpovedná osoba - uvádza sa poverený pracovník, ktorý je vo firme/prevádzkarni zodpovedný za vypĺňanie evidenčných listov odpadov na príslušnom mieste (technológii) firmy/prevádzkarne.".
23. Textová časť prílohy č. 4 „Tlačivo HLÁSENIE O VZNIKU ODPADU A NAKLADANÍ S NÍM" sa nahrádza novým textom, ktorý znie:
„Tlačivo HLÁSENIE O VZNIKU ODPADU A NAKLADANÍ S NÍM
V stĺpci 6 sa uvádza množstvo odovzdaného jedného druhu odpadu podľa jednotlivých spôsobov nakladania (podľa stĺpca 7), a to pre každý spôsob nakladania do samostatného riadka.
V stĺpci 7 sa uvádzajú kódy jednotlivých spôsobov nakladania s odpadmi podľa tabuliek 2 A, 2 B a 2 C. Na tieto kódy sa vzťahujú príslušné množstvá odpadu uvedené v stĺpci 6. Ak sa odpad odovzdáva inému subjektu na ďalšiu úpravu alebo zhodnotenie, uvedie sa v tomto stĺpci znak O.
V stĺpci 8 sa uvádza IČO a obchodné meno každého príjemcu odpadu. V prípade odovzdania odpadu inému držiteľovi odpadu na účely ďalšieho nakladania s ním sa neuvádza dopravca. V prípade prevzatia odpadu sa uvádza IČO a obchodné meno každého držiteľa odpadu, od ktorého bol odpad prevzatý. V prípade odovzdania alebo prevzatia odpadu od fyzickej osoby sa uvedie IČO obecného úradu a názov obce podľa miesta jej trvalého pobytu a v prípade dovozu alebo vývozu odpadu sa uvedie obchodné meno firmy a názov štátu dovozu alebo vývozu.
V stĺpci 9 sa uvádza poznámka k nakladaniu s jednotlivými odpadmi vo forme poradových čísel. Text poznámok sa prikladá vo forme príloh, ktoré sú súčasťou tlačiva. V prípade dovozu odpadu sa uvedie písmeno I a v prípade vývozu písmeno E.
O Odovzdanie odpadov inému subjektu na ďalšiu úpravu alebo zhodnotenie
24. Prílohy č. 6, 7 a 8 znejú:
Príloha č. 7 k vyhláške č. 283/2001 Z. z
25. Textová časť prílohy č. 9 „Tlačivo HLÁSENIE O OBJEME VÝROBY, DOVOZU, VÝVOZU A REEXPORTU" sa nahrádza novým textom, ktorý znie:
„Tlačivo HLÁSENIE O OBJEME VÝROBY, DOVOZU, VÝVOZU A REEXPORTU
Do tlačiva sa výrobok, za ktorý sa platí do Recyklačného fondu,2) zapisuje priebežne tak, ako vzniká v procese výroby (ak ide o jednorazový vznik výrobku). Ak výrobok vzniká kontinuálne za určité obdobie (napr. za zmenu, za týždeň), zapisuje sa jeho množstvo súhrnne, podľa možnosti zodpovednou osobou, vedúcou evidencie výrobku, minimálne však raz za týždeň. V prípade dovozu, vývozu a reexportu sa do tlačiva zapisuje množstvo dovezeného, vyvezeného alebo reexportovaného výrobku.
Do kolónky Spolu sa uvedie súčet všetkých položiek podľa stĺpcov výroba, dovoz, vývoz, reexport za príslušný štvrťrok.".
26. V prílohe č. 12 položka č. 5 znie:
„5. Odporúčané spôsoby zhodnocovania alebo zneškodňovania:".
27. V prílohe č. 15 sa v časti III písm. b) v druhom bode vypúšťa skratka „AS".
3) § 62 ods.1 a) zákona č. 223/2001 Z. z. o odpadoch.